গতকাল বৃহস্পতিবার ঢাকা রিপোর্টার্স ইউনিটি মিলনায়তনে দৈনিক হাজারিকা পত্রিকার আনুষ্ঠানিক উদ্বোধন এবং হাজারীর ফেনীর বাসা ও তার সম্পাদিত সাপ্তাহিক হাজারিকা কার্যালয়ে সন্ত্রাসী হামলা ও ভাংচুরের প্রতিবাদে এক সাংবাদিক সম্মেলনে তিনি এসব কথা বলেন। এ সময় জয়নাল হাজারীর সঙ্গে তার বেশ  কয়েকজন সমর্থকও উপস্থিত ছিলেন।সাংবাদিকদের এক প্রশ্নের জবাবে হাইকমান্ড বলতে শেখ হাসিনাকে বুঝিয়েছেন বলে তিনি জানান। জয়নাল হাজারী বলেন, আমি কোন হুমকি-ধমকি ও মৃতু্যকে ভয় করি না। প্রধানমন্ত্রীর নির্দেশে আমি শান্ত ও ধৈর্য ধরে আছি। আমার বাড়ি ভাংচুরের ঘটনার পর আমার প্রতিপক্ষ নিজাম হাজারী থানার ওসিকে প্রভাবিত করে থানায় মামলা নিতে দেয়নি। বরং আমার সঙ্গে সম্পর্ক আছে এরকম লোকজনকে থানার ওসিকে দিয়ে বিভিন্ন রকম হয়রানি, মারধর ও মামলা-মোকদ্দমা দিচ্ছে।    ফেনীতে জয়নাল হাজারীর বাড়িতে পুনরায় ভাংচুর অগি্নসংযোগ  ফেনী সংবাদদাতা জানান, ফেনী শহরের মাস্টারপাড়াস্থ জয়নাল হাজারীর বাসভবনের শৈল কুটিরে সন্ত্রাসীরা বুধবার সন্ধ্যায় ভাংচুর ও অগি্নসংযোগ করে। গতকাল বৃহস্পতিবার সন্ধ্যায় পুনরায় একই কায়দায় সন্ত্রাসীরা তার কক্ষ থেকে জয়নাল হাজারীর ছবিসহ মূল্যবান কাগজপত্র, আসবাবপত্র এবং তার সম্পাদিত হাজারিকা পত্রিকা বাইরে এনে ভাংচুর ও অগি্নসংযোগ করে। ফেনীর পুলিশ সুপার ইমাম হোসেন জানান, খবর পেয়ে তিনি দ্রুত ঘটনাস্থলে উপস্থিত হয়ে অগি্নসংযোগের সাথে জড়িত জালাল নামে এক সন্ত্রাসীকে হাতেনাতে গ্রেফতার করেন এবং অপর সন্ত্রাসী তার মোবাইল ফোন ফেলে  পালিয়ে যায়। তার নাম জাহাঙ্গীর বলে ধৃত সন্ত্রাসী পুলিশ সুপারকে জানায়। এ ঘটনার সাথে জড়িতদের গ্রেফতারের জন্য তৎপরতা চলছে বলে পুলিশ সুপার জানান।